CONSTANTIN CLAUDIU COTAN - BISERICA ORTODOXĂ ROMÂNĂ ÎN TIMPUL PRIMULUI RĂZBOI MONDIAL

CONSTANTIN CLAUDIU COTAN

BISERICA ORTODOXĂ ROMÂNĂ

ÎN TIMPUL PRIMULUI RĂZBOI MONDIAL

Anii Primului Război Mondial au supus unor încercări aparte întreaga societate românească. Prin aceleaşi suferinţe a trecut şi clerul ortodox. Şi de data aceasta se observă că ierarhia ortodoxă a urmat coordonatele politicii româneşti în general, în funcţie de locul şi de momentul istoric prin care a trecut poporul român.

De teama ocupantului mulţi preoţi şi-au părăsit parohiile, căutând scăpare în Moldova, un fenomen care de altfel a fost dezbătut de Sinodul ierarhilor de la Iaşi, din vara anului 1918… Fenomenul a fost prezent în Muntenia, dar a devenit o manifestare de masă în Dobrogea, unde clerul, mai puţin controlat de ierarhi, dar şi speriat de înaintarea trupelor bulgare ce manifestau ură faţă de români, a căutat să se refugieze în teritoriile controlate de autorităţile româneşti.

…Dacă ierarhii ortodocşi s-au alăturat politicii duse de guvernul român acceptat de ocupanţii germani, nu acelaşi lucru se poate spune despre preoţii simpli din parohii, care au încercat pe cât le-a fost posibil să amelioreze soarta credincioşilor lor… Lucrarea părintelui Constantin Claudiu Cotan este excelentă din punctul de vedere al informaţiei care-i stă la bază. E o informaţie abundentă, iar autorul demonstrează că este cu adevărat un bun cunoscător al subiectului ales pentru studiul său şi ţine să arate aceasta (el a avut posibilitatea să studieze în Arhiva Mitropoliei Moldovei şi Bucovinei şi în Arhiva Sfântului Sinod).

PROF. DR. ION BULEI

Facultatea de Istorie, Universitatea din Bucureşti

Contents